Lav et referat af nedenstående tekst:

Tekst:
I løbet af sommeren udvider TV2 Nord medarbejderstaben, når tre nye velkendte ansigter atter får deres daglige gang i huset. Stationen er glad for at byde Vibe Aagaard, Caroline Monin og Søren Nielsen velkommen som en fast del af holdet. Den cyklende journalist Vibe Aagaard er ansat som afløser for journalist Malthe Birger Jensen. Han er overgået til at være fast reporter for TV2 og TV2 News med base i Nordjylland. Vibe Aagaards primære opgave bliver at arbejde som journalist på TV2 Nords redaktion i Aalborg, hvor hun danner makkerpar med journalist og VJ Hans-Christian Lauritzen. TV2 Nords redaktion i Aalborg er i øvrigt Danmarks formentlig eneste cyklende redaktion, idet Vibe og Hans-Christian benytter sig af redaktionens to røde to-hjulere, når de skal rundt og lave interviews og reportager i byen. Vibe Aagaard er ægte nordjyde og er vokset op i Hou ved Hals. Hun bor i dag i Aalborg og glæder sig meget til at bidrage til TV2 Nords dækning af stort og småt i hjembyen. Udover opgaverne på Aalborg-redaktionen vil Vibe Aagaard også arbejde som journalist og VJ i andre sammenhænge. Hun bliver blandt andet en del af TV2 Nords hold, der skal dække Tall Ships Races, når den store sejlskibs-event rammer Aalborg i august. Vibe Aagaard er nyuddannet journalist fra DMJX i Aarhus her i juni, og under uddannelsen tilbragte hun sin praktiktid på TV2 Nord. Stationens nye studievært Caroline Monin er ansat som barselsvikar og afløser for studievært og journalist Katja Schlaikier. Caroline Monins primære opgaver bliver at arbejde som journalist, tv-reporter og live-reporter, men derudover vil hun i løbet af efteråret prøve kræfter med rollen som studievært. Nordjyderne vil dermed få serveret de daglige nyheder af Caroline Monin. Hun vil dog også indgå i mange andre sammenhænge og bliver – ligesom Vibe Aagaard – også en del af TV2 Nords hold, der skal dække Tall Ships Races i Aalborg i starten af august. Caroline Monin er uddannet som journalist fra DMJX i juni. Hun kommer oprindeligt fra Aarhus, men er faldet rigtig godt til i Nordjylland, der har været hendes base, siden hun i forbindelse med sin uddannelse kom i journalistpraktik på TV2 Nord. Ny skrivende journalist Søren Nielsen er ansat i en fast stilling som journalist på TV2 Nord, og ligesom sine to nye, kvindelige kollegaer er Søren Nielsen et nyt, men alligevel velkendt ansigt på TV2 Nord. Søren Nielsen kom i huset første gang som praktikant i 2020-21. Efter endt praktik fortsatte han som freelancer på TV2 Nord, mens han færdiggjorde sin journalistuddannelse, som han har taget på Syddansk Universitet. Han færdiggjorde studierne i starten af 2022 og fik i den forbindelse fast job som kommunikationsmedarbejder i Region Nordjylland. Det blev dog kun til en kort afstikker, før han nu er vendt tilbage til TV2 Nord i en fast stilling. Søren Nielsen vil i første omgang i høj grad arbejde bag skærmen som online-journalist på tv2nord.dk og mediehusets sociale medieplatforme, men planen er, at han også skal arbejde som tv-reporter i forskellige sammenhænge.

Referat:
TV2 Nord har ansat nye medarbejderere til tre forskellige poster i huset. De tre journalister har allerede bred erfaring med lokaljournalistik, og har været i huset før.